M e s t s k á    č a s ť   B r a t i s l a v a  -  N o v é   M e s t o

Materiál na rokovanie							
Miestneho zastupiteľstva
dňa 12.6.2012

Návrh 
na zmenu účelu použitia rozpočtovaných kapitálových výdavkov 
EKO-podniku VPS pre rok 2012

Prekladá :							Materiál obsahuje :
Ing. Robert Molnár						1. Návrh uznesenia
riaditeľ EKO - podniku VPS					2. Dôvodová správa
3. Text materiálu 								

Spracovateľ :							Stanovisko právnej skupiny:
Ing. Robert Molnár						- nie je potreba právneho 
riaditeľ EKO-podniku VPS				   	  posúdenia

Jún 2012

NÁVRH UZNESENIA

Miestne zastupiteľstvo

s ch v a ľ u j e

zmenu účelu použitia rozpočtovaných kapitálových výdavkov v  rozpočte EKO-podniku verejnoprospešných služieb pre rok 2012  v celkovej výške 68.650,- € podľa predloženého materiálu

                                             
a/ bez pripomienok

b/ s pripomienkami

DÔVODOVÁ  SPRÁVA

	EKO-podnik verejnoprospešných služieb hospodári s pridelenými finančnými prostriedkami zriaďovateľa MČ-BNM, zabezpečuje organizačné a administratívne úkony súvisiace s rozpočtovým procesom v súlade so zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

	Za účelom predpokladanej modernizácie a rekonštrukcie areálu strediska údržby verejnej zelene na Račianskej ul. Bratislava bol schválený rozpis záväzných kapitálových výdavkov na rok 2012 vo výške 85.000,- Eur.

	Nakoľko EKO – podnik mal schválené na kapitálové výdavky iba uvedenú čiastku z rozpočtu mestskej časti, s tým, že sa v rozpočte plánovalo s finančnými prostriedkami aj z cudzích  zdrojov, konkrétne z Envirofondu na nákup strojového parku, požiadavka na schválenie kapitálových výdavkov sa prerokovávala v Miestnom zastupiteľstve už v apríli 2012 a uznesením č. 10/33 bolo schválené  obstaranie strojového parku pre EKO – podnik VPS vo výške 126.000,- €  bez 20%DPH. Konkrétne bol schválený  nákup špeciálneho vozidla s montážnou plošinou na orezy stromov, kosačka a lisovací kontajner z dôvodu, že strojový park EKO – podniku je úplne nevyhovujúci a prostriedky z iných zdrojov nie je možné zatiaľ vôbec čerpať. Miestne zastupiteľstvo schválilo nákup uvedený v predošlom, a tieto kapitálové výdavky sú zapracované do návrhu úpravy rozpočtu na rok 2012, ktorý sa predkladá na Miestne zastupiteľstvo 12. 6. 2012. 
       Po prehodnotení ďalších požiadaviek na kapitálové výdavky a s prehodnotením možností rozpočtu mestskej časti sa upúšťa od  investičnej akcie modernizácie a rekonštrukcie areálu strediska údržby verejnej zelene na Račianskej ul. Bratislava a predkladá sa návrh na zabezpečenie krytia kapitálových výdavkov zmenou účelu použitia finančných prostriedkov pôvodne plánovaných na stredisko údržby, a to  presunom finančných prostriedkov z tejto schválenej investičnej akcie na nové investičné akcie, ktoré je potrebné realizovať v neodkladnom čase z dôvodu zabezpečenia lepšej využiteľnosti Tržnice na Šancovej ulici, ochrany pred požiarmi na lanovej dráhe (inštalácia protipožiarnych dverí) a zabezpečenia ochrany zdravia občanov pri náhlych zdravotných problémoch – nákup automatických externých defibrilátorov. 

Návrh na zmenu účelu použitia rozpočtovaných kapitálových výdavkov 
EKO-podniku VPS pre rok 2012

Z dôvodu realizácie ďalších nevyhnutných akcií, zmeny technických parametrov, rozšírenia vybavenosti a účelu použitia, žiadame schváliť zmenu účelu použitia kapitálových výdavkov vo výške 68.650,- €, pôvodne určených na rekonštrukciu strediska  údržby verejnej zelene na Račianskej ul. Bratislava, na nové investičné akcie nasledovne: 

- Výťah tržnica
Vzhľadom na nízky záujem predávajúcich o priestory na prvom poschodí a problematický prístup občanov so zníženou možnosťou pohybu na prvé poschodie navrhujeme prebudovať jeden nefunkčný nákladný výťah na osobný. Na poschodí sa nachádzajú prevádzky – opravovne obuvi, dáždnikov, brúsenie nožov, záhradkárske potreby,  včelárske potreby, kaderníctvo a výhľadovo sa tu uvažuje otvorenie pobočky Slovenská pošta, a.s. distribúcia potravín a tovarov základnej potreby pre obyvateľstvo slabších soc. skupín a lekáreň, čo je podmienené existenciou bezbariérového prístupu.
Predpokladané náklady na rekonštrukciu výťahu sú vo výške 30.000,-Eur vrátane DPH.

- Informačný systém Tržnica
V súlade s plánovanými zmenami pre oživenie tržnice je nevyhnutné vytvoriť chýbajúci informačný systém. Zabezpečenie grafického spracovania a  výroba elementov predstavuje  4.600,- Eur vrátane  DPH.

- Ochrana pred požiarmi – protipožiarne dvere na lanovej dráhe 
Na základe kontroly technikom požiarnej ochrany a špecialistom požiarnej ochrany musíme zrealizovať inštaláciu protipožiarnych dverí, v opačnom prípade musíme uzatvoriť prevádzku lanovej dráhy, nakoľko nevyhovuje z hľadiska ochrany pred požiarmi. Inštalácia protipožiarnych dverí na dolnej stanici LD  sa predpokladá vo výške  2.850,-  Eur vrátane  DPH.

- Automatický externý defibrilátor (AED)
Vzhľadom na nové technické možnosti, vekové zloženie návštevníkov, úmrtia v objekte tržnica a na Kuchajde navrhujeme na zvýšenie bezpečnosti inštaláciu automatických externých defibrilátorov v objekte tržnica, Kuchajda a lanová dráha. V mesiaci februári 2012 oživili zamestnanci SBS jednu  ženu  v tržnici.  Je  tu  vysoká 
pravdepodobnosť vzniku náhlych ochorení a zmeny zdravotného stavu návštevníkov. AED sú vo všetkých vyspelých krajinách samozrejmosťou v takýchto objektoch. U nás už AED vlastní Polus (2ks), Eurovea, Aupark a ďalšie... Požadovaná čiastka na 3ks vrátane skriniek – jedna  s alarmom    6.000,- Eur vrátane  DPH.

- čiastka 25.200,- €
Uznesením č. 10/33 MZ BNM zo dňa 17.04.2012 boli schválené kapitálové výdavky v rozpočte EKO-podniku VPS pre rok 2012, slúžiace pre obstaranie strojového parku pre EKO – podnik VPS vo výške 126.000,- € bez DPH. Uvedená čiastka 25.200,- € predstavuje sumu DPH  20% k schváleným kapitálovým výdavkom 126.000,- € bez 20%DPH, určených na nákup komunálnej techniky s príslušenstvom podľa nasledovného rozpisu:

položka	prostriedok	počet	cena bez DPH	
1	špeciálne vozidlo s montážnou plošinou na orezy stromov	1ks	85 000,00 €	
2	lisovací kontajner na odpad	1ks	10 000,00 €	
3	kosačka	1ks	31 000,00 €	
	spolu bez DPH      :      		126 000,00 €	
	k tomu DPH 20% :		25 200,00 €